નજર સામે જ ટોળાએ કરેલ હિંસક હત્યાઓમાં કાદરભાઈના નિર્દોષ ફેમિલી સહિત ઘણાની હત્યા થઈ જાય- ઘર સળગાવાય ને છતાં પોલિસ કે કોઈ જ સહાય પહોંચતી નથી- લખે છે- ‘રાત તો વિતી ગઈ પણ સવાર ન પડી. . ’  માણસો કઇ રીતે વિકટ સમયે પોતાની જાતને બચાવવા અથવા તો આખીએ ઘટનાથી ચોક્કસ અંતર જાળવી લેવા ખોખલાં તર્કનો આશ્રય લેતા હોય છે, ને ખરા ચહેરાઓ ખુલ્લા પડી જતા હોય છે- તેનું આલેખન આ વાર્તાને બહુપરિમાણીય બનાવે છે.